**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 03.11.2023, ora 08.00 – 04.11.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 04.11.2023, ora 07.00**

**RÂURI**

**Debitele au fost în general staționare,** exceptând râurile din bazinele hidrografice: Nera, Cerna, Jiu, bazinul superior al Timișului, bazinul mijlociu și inferior al Oltului (aval s.h. Sebeș), unde au fost în creștere ca urmare a precipitațiilor căzute în interval și propagării și doar prin propagare pe cursurile inferioare ale Crișului Repede și Crișului Negru.

Pe râurile din bazinele hidrografice: Vișeu, Iza, Tur, Someș, Crișul Alb, Mureș, Bega, Bega Veche, Bârzava, Moravița, Caraș, bazinele superioare și mijlocii ale Crișului Repede, Crișului Negru și bazinul mijlociu și inferior al Timișului, debitele au fost în general în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinul hidrografic Vișeu și pe cursul superior al Bistriței și mai mici (sub 30%) pe râurile din bazinele hidrografice: Crasna, Crișul Negru, Timiș, Moravița, Caraș, Nera, Cerna, Vedea, Tazlău, Rm. Sărat, Bârlad, Jijia, bazinul mijlociu și inferior al Crișului Alb, pe afluenții din bazinul inferior al Jiului, pe unii afluenți ai Oltului, pe unii afluenți din bazinul superior și inferior al Argeșului și pe râurile din Dobrogea.

Nivelurile pe râuri la stațiile hidrometrice se vor situa **sub COTELE DE ATENȚIE.**

**Debitele vor fi în creștere** ca urmare a precipitațiilor prognozate și propagării pe râurile din bazinele hidrografice: Jiu, Buzău, Rm. Sărat, Bârlad, bazinul mijlociu și inferior al Oltului și bazinele superioare și mijlocii ale Vedei, Argeșului și Ialomiței.

Pe râurile din bazinele hidrografice: Vișeu, Iza, Tur, Someș, Crișuri, Mureș, Bega Veche, Bega, Timiș, Bârzava, Moravița, Caraș, Nera și Cerna, debitele vor fi în scădere și relativ staționare pe celelalte râuri din țară.

Sunt posibile creșteri de niveluri și debite, pe râurile din zonele de deal și munte, mai ales pe cele din jumătatea sud – estică a țării, ca urmare a precipitațiilor prognozate, sub formă de aversă și mai însemnate cantitativ.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 03.11.2023 – 04.11.2023 **a fost în creştere,** având valoarea **de** **4300 m3/s**, sub media multianuală a lunii **noiembrie (4650 m3/s).**

În aval de Porţile de Fier debitele au fost în creștere.

**Debitul la intrarea în ţară (secţiunea Baziaş) va fi în creştere (4600 m3/s).**

În aval de Porțile de Fier debitele vor fi în creştere.

**2.** **Situația meteorologică în intervalul 03.11.2023, ora 09.00 – 04.11.2023, ora 06.00**

**ÎN ŢARĂ**

**Valorile de temperatură s-au situat cu mult peste** cele specifice perioadei. Cerul a avut înnorări, iar dinspre regiunile vestice ploile s-au extins treptat și au cuprins mare parte din țară. Au fost mai ales averse izolat însoțite de descărcări electrice, iar cantitățile de apă înregistrate îndeosebi prin acumulare au depășit izolat 30 l/mp în Carpații Occidentali.

Vântul a suflat slab și moderat, cu intensificări ziua în vest, centru, nord și nord-est cu viteze în general de 55...65 km/h, iar la munte, îndeosebi la altitudini de peste 1700 m rafalele au fost de până la 110 km/h. Temperaturile maxime sau încadrat între 13 grade la Întorsura Buzăului și 25 de grade la Zimnicea, iar la ora 06 erau temperaturi cuprinse între 4 grade la Huedin și 17 grade la Tulcea, Sulina, Sfântu Gheorghe – Delta Dunării, Gura Portiței, Constanța-dig și Mangalia. Dimineața și noaptea pe alocuri în centru și sud-est a fost ceață.

**OBSERVAȚII:** *de ieri de la ora 06 au fost în vigoare 2 avertizări cod portocaliu: 1 emisă de către SRPV Sibiu și 1 de către SRPV Timișoara și 1 atenționare cod galben emisă de către SRPV Constanța.*

**LA BUCUREŞTI**

**Vremea a fost mai caldă decât în mod normal** pentru această perioadă. Cerul a avut înnorări, iar pe parcursul nopții au fost averse slabe. Vântul a suflat slab și moderat. Temperatura maximă a fost de 20 de grade la Afumați și Băneasa și de 21 de grade la Filaret, iar la ora 6 se înregistrau 14 grade la Afumați și Filaret și 15 grade la Bănasa.

**3. Prognoza meteorologică în intervalul 04.11.2023, ora 09.00 – 05.11.2023, ora 09.009**

**ÎN ŢARĂ**

**Vremea va deveni în general** instabilă în jumătatea sud-estică a țării, unde vor fi înnorări temporar accentuate, averse moderate cantitativ, descărcări electrice și intensificări ale vântului cu viteze la rafală în general de 55...65 km/h.

Cantitățile de apă, în intervale scurte de timp, dar mai ales prin acumulare, local vor depăși 25...30 l/mp și izolat 40 l/mp. În restul teritoriului cerul va fi variabil, cu înnorări temporare ziua, când pe alocuri vor fi ploi slabe de scurtă durată, iar vântul va sufla slab și moderat. Regimul termic va fi în continuare caracterizat de valori mai mari decât cele normale astfel încât maximele se vor încadra între 13 și 29 de grade, iar cele minime între 2 și 14 grade. Izolat vor fi condiții de ceață.

**LA BUCUREŞTI**

**Vremea va deveni în general instabilă. Cerul va avea înnorări temporar accentuate și vor fi averse moderate cantitativ, însoțite de** descărcări electrice. Vântul va sufla slab și moderat, cu intensificări în timpul ploilor. Temperatura maximă va fi de 18...19 grade, iar cea minimă de 8...9 grade.

1. ***CALITATEA APELOR*** 
   1. **Pe fluviul Dunărea**

***ABA Buzău-Ialomiţa*** și ***BNM-CJ*** ***Brăila*** revin cu informaţii suplimentare referitoare la producerea în data de 02.11.2023, în jurul orei 15:00, unei poluări cu irizații de produse petroliere pe suprafața apei fluviului Dunărea, de culoare maronie, în vecinătatea malului stâng, pe o lungime de aproximativ 500 de metri și o lățime variabilă între 1 și 4 metri, în zona municipiului Brăila, județul Brăila (de la km fl. 169,5 până la intrarea în bazinul docuri al Hercules SA (operator portuar) - portul Brăila). Nu s-a semnalat mortalitate piscicolă. Posibila sursă de poluare este un împingător scufundat în fluviul Dunărea, în amonte de intrarea în bazinul docuri, care este în procedură de ranfluare. De asemenea în zonă se efectuează lucrări de dragare a fluviului Dunărea. Operațiunile de dragare se efectuează de către Hercules SA (operator portuar) și Concivia SA pentru CN APDM Galați.

A fost anunțată CN APDM Galați în vederea deplasării unui echipaj specializat în depoluare şi intervenţie cu materiale absorbante.

S-au luat următoarele măsuri:

- împrăștierea de produs petroabsorbant pe luciul apei;

- monitorizarea zonei în care este scufundat împingătorul și asigurarea unui baraj petroabsorbant în vederea limitării și eliminării irizațiilor.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 02.11.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Au fost înregistrate depăşiri ale valorii limită zilnice pentru indicatorul particule în suspensie la staţia de monitoring automat a calităţii aerului din jud. Prahova cu indicativul PH-1, Mun. Ploieşti (Media zilnică de 50 µg/m3 pentru PM10** (pulberi în suspensie cu diametrul sub 10 microni).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**Garda Forestieră Suceava** informează despre **producerea de doborâturi de vânt**, în arborete de răşinoase, intervalul 28.10.2023 - 31.10.2023, din cadrul Ocolului Silvic Crucea, UP III Barnarul Superior, jud. Suceava, aflată în zonă de munte, cu vârsta cuprinsă între 60-120 de ani, care a afectat 27 hectare, cu un volum de masă doborâtă de 14.000 mc, respectiv în cadrul UP II Barnarul Inferior, jud. Suceava, aflată în zonă de munte, cu vârsta cuprinsă între 53-103 de ani, care a afectat 6,9 hectare, cu un volum de masă doborâtă de 3.000 mc.

**GNM-CJ** **Gorj** revine cu informaţii suplimentare referitoare la producerea, în data de 31.10.2023, la ora 13:30, a unei poluări accidentale a solului din cauza unui accident rutier care a avut loc pe DN 66 (zona Defileul Jiului), județul Gorj. S-a scurs pe carosabil o cantitate de circa 200 litri de motorină din rezervorul unui automarfar, ajungând o cantitate mică în zona de protecţie a DN 66. S-a intervenit cu material absorbant pentru evitarea scurgerilor în râul Jiu. S-au luat măsuri pentru curățarea carosabilului, respectiv zona de protecție a carosabilului.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 02.11.2023 – 03.11.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

- Se mentine situatia de restrictii in alimentarea cu apa pentru piscicultura la folosinta:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

- Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

**Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

**Judeţul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**ABA Dobrogea-Litoral :**

* **Judeţul Constanţa :**

S-a instituit faza de atenționare/avertizare Incepand cu data de 25.07.2023, la folosințele care se alimentează cu apa din Dunăre, pe sectorul Dăeni – Măcin – Smârdan (debitul Fluviului Dunărea a atins valoarea de atenționare/avertizare astfel: în Secțiunea Smârdan s-a înregistrat un nivel de 142 cm, respectiv un debit de 275 mc/s) respectiv:

- în scop potabil: S.A.A.C. Dăeni, Comuna Smârdan.

- irigații: SC Tumult Grup SRL, SC Balta Star SRL, A.N.I.F. Tulcea - Amonte Ostrov, A.N.I.F. Tulcea - Amonte Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Amonte Peceneaga -Turcoaia – Macin, A.N.I.F. Tulcea - Amonte 23 August – Măcin;

- piscicultură: S.C. Piscicola Macin (Am. Turcoaia).

- incepand cu data de 22.09.2023 s-a trecut la aplicarea fazei de atentionare/avertizare pentru sectorul 6.1 Chiciu-Vadu Oii si sectorul 6. Chiciu-Vadu Oii (amonte Chiciu).

- Incepand cu data de 17.10.2023 a fost instituita faza de atentionare/avertizare-perioada de iarna,pentru SNN CNE Cernavoda; iar, pe sectorul Chiciu - Cernavoda - Harsova (sector 6.2.), nivelul Dunarii a atins valoarea corespunzatoare treptei 1 de restrictii conform prevederilor Planului de restrictii si folosire a apelor in perioadele deficitare, pentru BH Dunare 2021-2025, conform situatiei transmise in data de 20.10.2023.

**- A.B.A. Buzău-Ialomiţa**

Pentru sectoarele fluviului Dunarea aferente ABA Buzau Ialomita:

Urmare a scaderii debitului fluviului Dunarea din ultima perioada, precum si a prognozei hidrologice a debitelor medii zilnice, incepand cu data de 22.09.2023 s-a trecut la aplicarea fazei de atentionare/avertizare pentru sectorul 6.1 Chiciu-Vadu Oii si sectorul 6. Chiciu-Vadu Oii (amonte Chiciu). Incepand cu data de 25.09.2023 s-a trecut la aplicarea fazei de atentionare/avertizare si pentru sectoarele: 4 Braila – Galati - PH Braila, 5.1 Vadu Oii – Braila - PH Vadu Oii si 5.2 Brat Macin – PH Smardan.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**Notă: ABA Arges-Vedea** informeaza ca in noaptea de 01 noiembrie 2023 – ora 01.00, urmare a vijeliei din partea de nord a județului, a fost întreruptă alimentarea cu energie electrică pe LEA Rucăr – Pecineagu, jud. Argeş, intrând în funcțiune grupul electrogen. Având în vedere că în data de 2 noiembrie 2023 vor fi finalizate o parte din lucrările LES Rucăr – Pecineagu, ce implică și efectuarea unor manevre test, se va rămâne în funcțiune cu grupul electrogen, urmând ca ulterior să se identifice și repare incidentul pe Linia Electrică Aeriană.

**DIRECȚIA COMUNICARE**